lamskenkels | Kreatiewe Kos Idees
Tag Archive | lamskenkels	Slow cooker Skaap/lam skenkels en nek
Apr4	Foto: http://www.kidspot.com.au
HIER IS 2 RESEPTE:
1. VIR SKAAPNEK IN DIE PRUTPOT
2. HEEL LAMSKENKELS IN DIE PRUTPOT
Ek gebruik dieselfde resep vir my skaapskenkels (gesny) soos by die heel lamskenkels
Ek is ook altyd lief om sommer so bietjie rooiwyn by te voeg asook bay leaves as jy nie roosmaryn het nie.
PRUTPOT SKAAPNEK: (Lekker resepte vir die jongergeslag)
sout, peper en aromat
3 ryp tamaties in skywe gesny
1 groot ui in ringe gesny
Meng meel en speserye in plastieksak en skud die nekskywe daarin tot goed
bedek met meel en speserye.
Pak nou lae vleis, tamatie en uie in pot.
Meng die blatjang, tamatiesous en water en gooi bo-oor.
Sit deksel op en laat prut tot by laag (low) vir ongeveer 6/7 ure
LAMSKENKELS HEEL IN DIE PRUTPOT:
3 heel lamskenkels
20 ml Balsamiese asyn
knoffel na smaak, heel of fyngemaak
3 groot uie afgeskil en in kwarte gesny
1 blik heel tamaties (of tamatie en uie smoor)
Ek gooi gewoonlik sommer ‘n paar wortels in skywe, en paar aartappel blokkies ook saam by. (Rens)
1. Vryf die olie en asyn oor die skenkels en maak seker daar is ‘n klein bietjie olie onder in die pot.
2. Plaas die skenkels op die bodem van die pot sodat hulle langs mekaar en plat le.
3. Gooi die roosmaryn bo-oor en plaas die knoffelhuisies oral rond in die pot, of vryf die fyn knoffel oor die skenkels na die olie en sit dan in pot.
4. Druk die kwart uie oral tussen die skenkels en pot in sodat dit teen die vleis le.
5. Gooi die tamatie en uiesmoor bo-oor die skenkels.
6. Gooi water (of aangemaakte aftreksel) oor die skenkels totdat die water amper die skenkels bedek. (Ek het aanmaak aftreksel poeier gebruik – van Ina Paarman die bruin uie en groente geur – en net bo-oor die vleis gestrooi voordat ek die water oorgegooi het. Seker so 2 eetlepels aftreksel poeier.)
7. Sit deksel op en laat prut vir 3 ure (of tot baie sag) op hoog.
8. Indien nodig kan die skenkels uitgeskep word en die sous verdik word met meel aan die einde binne die prutpot. Die hoeveelheid meel word bepaal deur die hoeveelheid sous, begin met 2 eetlepels, ek meng die meel met ‘n bietjie sous en roer dit dan terug in die pot.
9. Bedien met bykosse soos fyn aartappels. rys, koeskoes ens en ‘n slaai. Wortels en aartappels in die bredie sal dit nog lekkerder maak, skil en sny in verlangde grootte en sit saam met ander bestandele in die pot.
Erkenning aan Huisgenoot Wenresepte 7 wie se oorspronklike resep vir Heel Lamskenkels ek al jare lank gebruik in ‘n pot op die stoof.
Share this:FacebookTwitterPinterestEmailPrintLike this:Like Loading...	This entry was posted on April 4, 2013, in Recipes/resepte, Slow Cooker/prutpot and tagged crock pot, lam, lamb, lambshanks, lamskenkels, nek, prutpot, shanks, sheep, skaap, skenkels, slow cooker, winter warmers.	Leave a comment
Paint FactoryThe Paint Factory was established in 2007 and its existence is mainly thanks to government’s investment in housing projects in the Eastern Cape. From modest beginnings, where the factory only manufactured selected products with very limited flexibility, it has expanded into a highly effective production unit. Supplying developments, government or private owners is now only a small segment of our business. The Paint Factory has successfully cemented itself amongst the leading suppliers of paint in the Eastern Cape. Kalahari ConnectHelping you grow your business with... Social Media, E-Newsletters, Blogs, Websites and much more... Money BackCash Back With Every Purchase
Kreatiewe Kos Idees	Create a free website or blog at WordPress.com. Post to